**სიღნაღის მუნიციპალიტეტის ახალგაზრდობის განვითარების სტრატეგია**

**2021-2023**

**1. შესავალი**

„სიღნაღის მუნიციპალიტეტის ახალგაზრდობის განვითარების სტრატეგიის” (შემდგომში „სტრატეგია“) მიზანია, მხარი დაუჭიროს მუნიციპალიტეტში მცხოვრები 14-29 წლის ახალგაზრდების წინაშე არსებული გამოწვევებისა და სირთულეების დაძლევას და ისეთი გარემოს შექმნას, რომელიც ხელს უწყობს ახალგაზრდების განვითარებასა და კეთილდღეობას.

„ახალგაზრდობა არის საზოგადოების მნიშვნელოვანი სეგმენტი, რომელსაც ქვეყნის სოციალურ-ეკონომიკურ განვითარებაში წვლილის შეტანის დიდი პოტენციალი აქვს. ამ პოტენციალის სრულად რეალიზებისთვის აუცილებელია, სახელმწიფომ შექმნას სათანადო პირობები, მყისიერად უპასუხოს ახალგაზრდების წინაშე არსებულ გამოწვევებს, განახორციელოს თანამიმდევრული, საჯარო და ინტეგრირებული სახელმწიფო ახალგაზრდული პოლიტიკა ახალგაზრდებისთვის და ახალგაზრდებთან ერთად. აღნიშნული პოლიტიკა უნდა ეფუძნებოდეს ადამიანის უფლებების, გენდერული თანასწორობისა და გარემოს დაცვის პრინციპებს. მნიშვნელოვანია, ახალგაზრდები, როგორც საზოგადოების სრულფასოვანი წევრები, აქტიურად ჩაერთონ და მონაწილეობა მიიღონ საზოგადოებრივი ცხოვრების ყველა სფეროში, რათა წვლილი შეიტანონ ქვეყნის განვითარებაში.“[[1]](#footnote-2)

ხელისუფლების ადგილობრივ ორგანოებს, როგორც ახალგაზრდებთან ყველაზე დაახლოებულ ინსტიტუტებს, განსაკუთრებული როლი ენიჭებათ ახალგაზრდულ პოლიტიკაში. ის ახალგაზრდები, რომლებიც ცხოვრობენ მუნიციპალიტეტებში, უმეტესწილად ხელისუფლების ადგილობრივ ორგანოებთან ურთიერთქმედებენ. არსებობს ბევრი ისეთი სერვისიც, რომლის კონტროლს ან განხორციელებას ადგილობრივი ხელისუფლების ორგანოები უზრუნველყოფენ. სტრატეგია განსაზღვრავს მუნიციპალიტეტის ხედვას, საქმიანობის პრიორიტეტულ მიმართულებებს, სერვისების, პროგრამებისა და ღონისძიებების დაგეგმვასა და მიწოდებას და შედეგებს, რომლებიც მიღწეულ უნდა იქნას მომდევნო 3 წლის განმავლობაში. სტრატეგიის მიზნების წარმატებით განხორციელებისთვის ასევე მნიშვნელოვანია, რომ მასში გათვალისწინებული რესურსები, სერვისები და პროგრამები ფოკუსირებული იყოს ბავშვებზეც სასკოლო ასაკიდან.

**2. ზოგადი ინფორმაცია**

სიღნაღის მუნიციპალიტეტი მდებარეობს აღმოსავლეთ საქართველოში, კახეთის მხარეში. მის შემადგენლობაში შედის 20 დასახლებული პუნქტი, მათ შორის 2 ქალაქი (სიღნაღი და წნორი) და 18 სოფელი, რომლებიც 14 ადმინისტრაციულ ერთეულად არის დაყოფილი:

1. სიღნაღი;
2. წნორი;
3. ანაგა;
4. ბოდბე;
5. ბოდბისხევი;
6. ვაქირი;
7. ილიაწმინდა;
8. მაღარო;
9. ნუკრიანი;
10. საქობო;
11. ტიბაანი;
12. ქვემო მაჩხაანი;
13. ძველი ანაგა;
14. ჯუგაანი.

2014 წლის მოსახლეობის საყოველთაო აღწერის შედეგების მიხედვით მუნიციპალიტეტში 15-29 წლის 4 606 ახალგაზრდა ცხოვრობს.

ახალგაზრდების უმრავლესობა მამრობითი სქესის წარმომადგენელია და 15-29 წლის ასაკობრივი ჯგუფის 54.9%-ს შეადგენს:

|  |  |  |  |
| --- | --- | --- | --- |
| ასაკი | სულ | | |
| ორივე სქესი | მამაკაცი | ქალი |
| 15-19 | 1 455 | 816 | 639 |
| 20-24 | 1 520 | 844 | 676 |
| 25-29 | 1 631 | 867 | 764 |
| სულ | 4 606 | 2 527 | 2 079 |

ადმინისტრაციული ერთეულების მიხედვით 15-29 წლის ახალგაზრდები შემდეგნაირად არიან გადანაწილებული:

|  |  |  |
| --- | --- | --- |
| ადმინისტრაციული ერთეული - ახალგაზრდების რაოდენობა | მამაკაცი | ქალი |
| ქ.სიღნაღი - 207 | 118 | 89 |
| ქ.წნორი - 871 | 444 | 427 |
| ანაგა - 282 | 139 | 143 |
| ბოდბის თემი - 323 | 187  157  22 | 136  113  31 |
| ბოდბისხევი - 421 | 223 | 198 |
| ვაქირი - 217 | 175 | 132 |
| ილიაწმინდა - 112 | 67 | 45 |
| მაღარო - 227 | 127 | 100 |
| ნუკრიანი - 286 | 170 | 116 |
| საქობოს თემი - 499 | 275  243  24 | 219  193  25 |
| ტიბაანი - 273 | 154 | 120 |
| ქვემო მაჩხაანის თემი - 187 | 109  41  0  24  0 | 78  21  0  0  0 |
| ძველი ანაგა - 210 | 112 | 98 |
| ჯუგაანის თემი 401 | 228  181  47 | 173  134  39 |

**3. პრინციპები**

ადგილობრივი ახალგაზრდული პოლიტიკის ეფექტიანად განხორციელებისთვის და სტრატეგიაში გაწერილი მიზნების მიღწევისთვის აუცილებელია შემდეგი პრინციპების გათვალისწინება:

* ახალგაზრდების მონაწილეობა: ახალგაზრდებს აქვთ უფლება, მიიღონ მონაწილეობა იმ გადაწყვეტილებების მიღებაში, რომლებიც მათ ეხება. შეუძლებელია პოზიტიური ცვლილებების მიღწევა მათ გარეშე, ვისაც ეს ცვლილებები ეხება. სტრატეგიის ხედვა, მიზნები, ამოცანები და სამოქმედო გეგმა მუნიციპალიტეტში მცხოვრები ახალგაზრდების ჩართულობით შემუშავდა, რომ უზრუნველყოფილი ყოფილიყო მათი იდეებისა და უკუკავშირის გათვალისწინება დოკუმენტში. ახალგაზრდების ეფექტიანი მონაწილეობა გარანტირებული იქნება სტრატეგიის განხორციელების, მონიტორინგისა და შეფასების პროცესებშიც;
* ახალგაზრდებისადმი კეთილგანწყობა: სტრატეგიის განხორციელებისას მხედველობაში იქნება მიღებული ის ფაქტი, რომ ახალგაზრდები როგორც განვითარების, ისე კულტურის თვალსაზრისით, განსხვავდებიან ერთმანეთისგან და საზოგადოების სხვა ჯგუფებისაგან და მათთან ურთიერთობა უნდა დამყარდეს მათი ასაკის, შესაძლებლობებისა და ინტერესების გათვალისწინებით;
* პარტნიორობა და თანამშრომლობა: სტრატეგია შემუშავდა სხვადასხვა დაინტერესებულ მხარეებთან პარტნიორობისა და კონსულტაციების შედეგად. მათი აქტიური მონაწილეობა მხარდაჭერილი იქნება მისი განხორციელების შემდგომ ეტაპებშიც, ვინაიდან ახალგაზრდობის წინაშე არსებულ ბევრ გამოწვევათა და პრობლემათა დაძლევა შეუძლებელია მხოლოდ ხელისუფლების ადგილობრივი ორგანოების ძალისხმევით. სფეროში მოქმედი ყველა აქტორის ჩართულობა, მათ შორის თანამშრომლობის განვითარება და საქმიანობის კოორდინაციის ხელშეწყობა, ახალი კავშირების და პარტნიორობების დამყარება სტრატეგიის ერთ-ერთი სახელმძღვანელო პრინციპია;
* მტკიცებულებებზე დაფუძნებული მიდგომა: სტრატეგიასთან დაკავშირებული ყველა გადაწყვეტილების მიღება უნდა ხდებოდესმკტიცებულებებზე დაფუძნებული მიდგომის გამოყენებით. ადგილობრივი ახალგაზრდული პოლიტიკაექვემდებარება შემუშავებას, განხორციელებას, შეფასებასა და გადასინჯვას მაღალხარისხიანი კვლევითი სამუშაოების შედეგების საფუძველზე და იმ ახალგაზრდების შეხედულებებისა და გამოცდილების გათვალისწინებით, რომელთაც უშუალოდ ეხებათ ეს პოლიტიკა;
* თანაბარი ხელმისაწვდომობა: სტრატეგია უზრუნველყოფს, რომ ყველა ახალგაზრდა თანაბრად სარგებლობდეს იმ შესაძლებლობებით და სიკეთეებით, რაც უკვე არსებობს ან მომავალში შეიქმნება. განსაკუთრებული ყურადღება უნდა დაეთმოს ახალგაზრდების არაორგანიზებული ჯგუფებისა და სპეციალური საჭიროების მქონე ახალგაზრდების მხარდაჭერასა და მონაწილეობას;
* გრძელვადიან შედეგებზე ორიენტირება: სტრატეგიისა და ადგილობრივი ახალგაზრდული პოლიტიკის ფარგლებში განხორციელებული ქმედებები ხელს უნდა უწყობდეს გრძელვადიანი და მდგრადი შედეგების მიღწევას, რაც გამოიხატება სხვადასხვა სისტემების, პლატფორმების, სინერგიების და სერვისების შექმნაში.

**4. სტრატეგიის შემუშავების პროცესი**

სტრატეგია მომზადდა სიღნაღის მუნიციპალიტეტის მერიისა და საქართველოს ახალგაზრდობის სააგენტოს შორის გაფორმებული ურთიერთანამშრომლობის მემორანდუმის საფუძველზე (იხ. დანართი 1) და მათი პარტნიორობის შედეგად, რომელიც შემდეგ გაფართოვდა და მოიცვა სხვა დაინტერესებული მხარები.

სტრატეგიის შექმნის პროცესი მოიცავდა შემდეგ ეტაპებს:

* დაინტერესებული მხარეების იდენტიფიცირება და პარტნიორობის დამყარება;
* სახელმწიფო ახალგაზრდული პოლიტიკის და იმ არსებული სამთავრობო სტრატეგიებისა და პროგრამების ანალიზი, რომლებიც დაკავშირებულია ახალგაზრდებთან;
* ადგილობრივ დონეზე არსებული პროგრამების, რესურსებისა და სერვისების შესწავლა და სიტუაციური ანალიზი;
* ადამიანური რესურსების შესაძლებლობების გაძლიერება;
* ახალგაზრდობის კვლევა სიღნაღის მუნიციპალიტეტში, რომელიც ჩატარდა ახალგაზრდობის სააგენტოს ინიციატივით და სიღნაღის მუნიციპალიტეტის მერიის მხარდაჭერით და რომლის ფოკუსს წარმოადგენდა: ახალგაზრდების წინაშე მდგარი პრობლემებისა და გამოწვევების იდენტიფიცირება; ახალგაზრდების საჭიროებების შესწავლა და ახალგაზრდებისთვის არსებული შესაძლებლობების გამოვლენა[[2]](#footnote-3) (იხ. დანართი 2);
* ახალგაზრდობასთან დაკავშირებულ საკითხებზე ჩატარებული სხვადასხვა კვლევების ანალიზი;
* სამუშაო შეხვედრები სტრატეგიის პროექტის მომზადებისა და პრიორიტეტების იდენტიფიცირების მიზნით;
* სტრატეგიის პროექტის საჯარო განხილვები და დისკუსიები დოკუმენტის სრულყოფის მიზნით.

სტრატეგია ეფუძნება „2020-2030 წლებისთვის საქართველოს ახალგაზრდული პოლიტიკის კონცეფციას“ მუნიციპალიტეტში არსებული სპეციფიკისა და საჭიროებების გათვალისწინებით, ახალგაზრდობის სააგენტოსა და სიღნაღის მუნიციპალიტეტის მერიის მიერ განხორციელებულ კვლევას და უკვე არსებული მეორადი მონაცემების ანალიზს, ახალგაზრდებთან და სხვა დაინტერესებულ მხარეებთან კონსულტაციის შედეგად შეგროვებულ ინფორმაციასა და იდეებს.

სტრატეგიის შემუშავების პროცესში გამოყენებული იყო ე.წ. „ლოგიკური ჩარჩოს მიდგომა“, რაც ითვალისწინებდა არსებული სიტუაციის ანალიზს და გამოწვევებისა და საჭიროებების იდენტიფიცირებას, ხოლო მათ საფუძველზე შესაბამისი მიზნების და ამოცანების განსაზღვრას და პრობლემების გადაჭრის გზების ჩამოყალიბებას.

სტრატეგია მოიცავს ხედვას, თუ როგორი უნდა იყოს ან შესაძლებელია, რომ იყოს ახალგაზრდობის მდგომარეობა მუნიციპალიტეტში; მიზნებს, რომელთაც ხელი უნდა შეუწყონ ხედვის განხორციელებას; თითოეული მიზნისთვის სტრატეგიაში გაწერილია ამოცანები და კონკრეტული ღონისძიებები - თითოეული ამოცანის მისაღწევად, რომლებიც შეადგენენ სამოქმედო გეგმას.

**5. ხედვა**

სტრატეგიის ხედვა ითვალისწინებს ისეთი ეკოსისტემის ჩამოყალიბების მხარდაჭერას, რომელიც ხელს უწყობს ახალგაზრდების ადამიანური და სოციალური კაპიტალის განვითარებას და სადაც ახალგაზრდებს აქვთ შესაძლებლობა, აქტიურად მონაწილეობდნენ საზოგადოებრივი ცხოვრების ყველა სფეროში და განახორციელონ საკუთარი იდეები და ინიციატივები.

**6. სტრატეგიული მიზნები და ამოცანები**

**მიზანი 1. საზოგადოებრივ ცხოვრებაში ახალგაზრდების მონაწილეობა გაზრდილია**

ამოცანები:

1.1. ადგილობრივ დონეზე გადაწყვეტილებების მიღების პროცესში ახალგაზრდების მონაწილეობა გაზრდილია;

1.2. მონაწილეობის შესალებლობების შესახებ ახალგაზრდების ინფორიმირებულობა გაზრდილია;

1.3. ფუნქციონირებს ხელმისაწვდომი ახალგაზრდული სივრცეები.

**მიზანი 2. არსებობს ახალგაზრდებისგანვითარებისა და მათი პოტენციალისრეალიზებისათვის ხელშემწყობი პირობები**

ამოცანები:

2.1. ახალგაზრდული საქმინობა განვითარებულია;

2.2. ახალგაზრდებს აქვთ საკუთარი იდეებისა და ინიციატივების განხორციელების შესაძლებლობები.

**მიზანი 3. ახალგაზრდებს აქვთ საკუთარ ჯანმრთელობასა და კეთილდღეობაზე ზრუნვის მეტი შესაძლებლობები**

ამოცანები:

3.1. ახალგაზრდებისფიზიკურიაქტივობისდონეგაზრდილია;

3.2. რეპროდუქციულიჯანმრთელობისადაცხოვრებისჯანსაღიწესისშესახებახალგაზრდებისცნობიერებისდონეგაზრდილია;

3.3. მხარდაჭერილიაახალგაზრდებისთვისდასაქმებისშესაძლებლობებისგაზრდა.

**7. ლოგიკური ჩარჩო**

**მიზანი 1. ახალგაზრდების მონაწილეობა გაზრდილია**

|  |  |  |  |  |
| --- | --- | --- | --- | --- |
| **მიზანი/ამოცანა** | **ვადა** | **შესრულების მაჩვენებელი / ინდიკატორი** | **საბაზისო მაჩვენებელი** | **საბოლოო მაჩვენებელი** |
| **მიზანი 1. საზოგადოებრივ ცხოვრებაში ახალგაზრდების მონაწილეობა გაზრდილია** | 2023 | ახალგაზრდების რაოდენობა, რომლებიც ფიქრობენ, რომ ახალგაზრდობის ინტერესები გათვალისწინებულია მუნიციპალიტეტის პოლიტიკის დღის წესრიგში (გათვალისწინებულია ან სრულად გათვალისწინებულია) | 24.8%  3.5%  (ახალგ. კვლევა 2020) | 50% |
| 1.1. ადგილობრივ დონეზე გადაწყვეტილებების მიღების პროცესში ახალგაზრდების მონაწილეობა გაზრდილია | 2023 | ა) ახალგაზრდების რაოდენობა, რომლებიც გასული 12 თვის განმავლობაში ჩართული იყვნენ მუნიციპალიტეტში მათთან დაკავშირებულ საკითხებზე გადაწყვეტილების მიღების პროცესში (რამდენჯერმე მიიღეს მონაწილეობაან ინტენსიურად იყვნენ ჩართული) | 14.6%  4.0%  (ახალგ. კვლევა 2020) | 20%  10% |
| 2023 | ბ) ახალგაზრდების რაოდენობა, რომლებიც მათი მონაწილეობის ხარისხს მაღალ შეფასებას აძლევენ (აქტიურად იყვნენ ჩართული ან გავლენას ახდენდნენ გადაწყვეტილების მიღებაზე) | 5.9%  3.5%  (ახალგ. კვლევა 2020) | 50%  50% |
| 1.2. მონაწილეობის შესაძლებლობების შესახებ ახალგაზრდების ინფორიმირებულობა გაზრდილია | 2023 | ახალგაზრდების რაოდენობა, რომლებიც მაღალ შეფასებას აძლევენ მათ სამოქალაქო აქტიურობას (აქტიური ან ძალიან აქტიური) | 17.0%  6.2%  (ახალგ. კვლევა 2020) | 30% |
| 1.3. ფუნქციონირებს ხელმისაწვდომი ახალგაზრდული სივრცეები | 2023 | ა) ახალაგზრდების რაოდენობა, რომელთაც იციან, რომ მუნიციპალიტეტში არსებობს ფიზიკური სივრცე (ოთახი, შენობა), რომელიც გამოყოფილია ახალგაზრდებისათვის | 27.2%  (ახალგ. კვლევა 2020) | 70% |
| 2023 | ბ) ახალგაზრდების რაოდენობა, რომლებმაც ისარგებლეს ახალგაზრდული სივრცით (რამდენჯერმე ან რეგულარულად) | 35.6%  18.8%  (ახალგ. კვლევა 2020) | 60% |

**მიზანი 2. არსებობს ახალგაზრდების განვითარებისა და მათი პოტენციალის რეალიზებისათვის ხელშემწყობი პირობები**

|  |  |  |  |  |
| --- | --- | --- | --- | --- |
| **მიზანი 2. გაზრდილია ახალგაზრდების განვითარებისა და მათი პოტენციალის რეალიზებისათვის ხელშემწყობი პირობები** | 2023 | ახალგაზრდების რაოდენობა, რომელთაც არ სურთ მუნიციპალიტეტიდან წასვლა | 27.5%  (ახალგ. კვლევა 2020) | 50% |
| 2.1. ახალგაზრდული საქმინობა განვითარებულია | 2023 | ა) ახალგაზრდების რაოდენობა, რომლებიც ჩართული არიან ახალგაზრდულ საქმიანობაში | არ არსებობს | 50% |
| 2023 | ბ) სერტიფიცირებული ახალგაზრდული  მუშაკების რაოდენობა | 0 | 18 |
| 2.2. ახალგაზრდებს აქვთ საკუთარი იდეებისა და ინიციატივების განხორციელების შესაძლებლობები | 2023 | ა) ახალგაზრდების რაოდენობა, რომელთაც მიუმართავთ მუნიციპალიტეტისთვის რაიმე სახის ინიციატივის /პროექტის განსახორციელებლად | 22.6%  (ახალგ. კვლევა 2020) | 50% |
|  | ბ) ახალგაზრდების რაოდენობა, რომლებიც კმაყოფილი არიან მუნიციპალიტეტის დახმარებით (ძალიან კმაყოფილი ან კმაყოფილი) | 46.4%  11.9%  (ახალგ. კვლევა 2020) | 70% |

**მიზანი 3. ახალგაზრდებს აქვთ საკუთარ ჯანმრთელობასა და კეთილდღეობაზე ზრუნვის მეტი შესაძლებლობები**

|  |  |  |  |  |
| --- | --- | --- | --- | --- |
| **მიზანი 3. ახალგაზრდებს აქვთ საკუთარ ჯანმრთელობასა და კეთილდღეობაზე ზრუნვის გაზრდილი შესაძლებლობები** | 2023 | სიღარიბეში მცხოვრები ახალგაზრდების რაოდენობა (0-65000 ქულამდე, იღებენ საარსებო შემწეობას);  სიღარიბის ზღვართან მცხოვრებიახალგაზრდების რაოდენობა  (65 001- 100 000 ქულამდე,  არ იღებენ საარსებო შემწეობას) | 685  275  (სიღნ. მუნიც,2018)  586  283  (სიღნ. მუნიც,2019)  593  294  (სიღნ. მუნიც,2020) | 400  200 |
| 3.1. ახალგაზრდების ფიზიკური აქტივობის დონე გაზრდილია | 2023 | ა) ახალგაზრდების რაოდენობა, რომლებიც რეგულარულად ვარჯიშობენ, დაკავებული არიან სპორტით ან სხვა ფიზიკური აქტივობებით (თითქმის ყოველდღე ან კვირაში 2-3-ჯერ) | 24.8%  21.6%  (ახალგ. კვლევა 2020) | 40%  30% |
| 3.2. რეპროდუქციული ჯანმრთელობისა და ცხოვრების ჯანსაღი წესის შესახებ ახალგაზრდების ცნობიერების დონე გაზრდილია | 2023 | ა) მოზარდთა შობადობის მაჩვენებელი15-19 წლის ასაკობრივ ჯგუფში | 27  (სიღნ. მუნიც,2018)  24  (სიღნ. მუნიც,2019) | 10 |
| 2023 | ბ) ახალგაზრდების რაოდენობა (14-17 წლის ასაკობრივ ჯგუფში), რომლებიც ასახელებენ, რომ მათი მეგობრებიდან არავინ მოიხმარს თამბაქოსა და ალკოჰოლს | 38.7%  33.5%  (ახალგ. კვლევა 2020) | 20%  15% |
| 3.3. მხარდაჭერილია ახალგაზრდებისთვის დასაქმების შესაძლებლობების გაზრდა | 2023 | ახალგაზრდების რაოდენობა, რომლებიც არ არიან დასაქმებული, მაგრამ ეძებენ სამუშაოს | 27.8%  (ახალგ. კვლევა 2020) | 20% |

**8. განხორციელება, კოორდინაცია, მონიტორინგი და შეფასება**

სტრატეგიის განხორციელების მთავარი ინსტრუმენტია სამოქმედო გეგმა. ის მოიცავს კონკრეტულ და დროში გაწერილ აქტივობებს, რომლებიც ამოცანებისა და მიზნების შესრულებას უზრუნველყოფს და სტრატეგიის განუყოფელ ნაწილს წარმოადგენს. სამოქმედო გეგმით გათვალისწინებული აქტივობების დაფინანსების მოცულობის საკითხი ყოვეწლიურად მუნიციპალიტეტის ორგანოების მსჯელობისა და დამტკიცების საგანი იქნება.

მუნიციპალური სამსახურები და ორგანიზაციები პასუხისმგებელი არიან სტრატეგიის განხორციელებაზე მათი საქმიანობისა და კომპეტენციის სფეროების მიხედვით. ისინი გაითვალისწინებენ, რომ მათ მიერ განხორციელებული პროგრამები, სერვისები და აქტივობები შესაბამისობაში იყოს სტრატეგიასთან იმ შემთხვევებშიც კი, თუ ისინი არაა მითითებული სტრატეგიაში.

ახალგაზრდობის წინაშე არსებულ ბევრ გამოწვევათა დაძლევა შეუძლებელია მხოლოდ ერთი სექტორის, თუნდაც ხელისუფლების ადგილობრივ ორგანოების ძალისხმევით. ადგილობრივი თვითმმართველობის ძალისხმევის პარალელურად, უმნიშვნელოვანესია, ასევე, სხვა სექტორის მხარდაჭერაც. სხვა მნიშნველოვანი აქტორები, რომელთაც შეუძლიათ მხარი დაუჭირონ სტრატეგიის განოხრციელებას, არიან: საქართველოს მთავრობა და შესაბამისი სამინისტროები, ახალგაზრდული ორგანიზაციები და არასამთავრობო ორგანიზაციები, რომლებიც ახალგაზრდების განვითარებასთან დაკავშირებულ საკითხებზე მუშაობენ, საერთაშორისო და დონორი ორგანიზაციები, ბიზნესი, მედია და მკვლევარები.

სტრატეგია მიზნად ისახავს, რომ უზრუნველყოს ყველა დაინტერესებული პირის ჩართვა სტრატეგიის განხორციელების, მონიტორინგისა და შეფასების პროცესში.

მუნიციპალიტეტი განახორციელებს სტრატეგიის მუდმივ მონიტორინგსა და შეფასებას ახალგაზრდებთან და დაინტერესებულ მხარეებთან პარტნიორობით. ამ მიზნით რეგულარულად შეგროვდება სარწმუნო მონაცემები როგორც ბენეფიციარებიდან, ასევე აქტივობების განხორციელებაზე პასუხისმგებელი ორგანიზაციებიდან და ჩატარდება შესაბამისი კვლევები. კვლევისა და მონაცემების ანალიზის საფუძველზე მოხდება სტრატეგიის გადახედვა, ადაპტირება და სრულყოფა, რომ უზრუნველყოფილი იყოს მაქსიმალური შედეგების მიღწევა. ამ პროცესში ყველა ეტაპზე ჩართული იქნებიან როგორც ახალგაზრდები, ასევე სხვა დაინტერესებული მხარეები.

მონიტორინგისა და შეფასების პროცესი მოიცავს რამდენიმე ეტაპს:

* ყოველი წლის დეკემბერში მუნიციპალიტეტი გამოაქვეყნებს სამოქმედო გეგმის წლიურ ანგარიშს. ის დაეფუძნება კვლევას და შეაფასებს სტრატეგიის განხორციელების შედეგად მიღწეულ პროგრესს. ანგარიშში ასახული იქნება განხორციელებული აქტივობები, მომავალი წლის გეგმები და შესაძლებლობები, გამოვლენილი დაბრკოლებები და მათი გადაჭრის გზები. ანგარიშის საფუძველზე, საჭიროების შემთხვევაში, სტრატეგიაში შევა ცვლილებები და დამატებები - სარწმუნო მონაცემების, მათი ანალიზისა და მიღებული გამოცდილების შედეგად დაინერგება ახალი აქტივობები და მიდგომები და გაუმჯობესდება მიმდინარე. ამ გზით სტრატეგია მოქნილი იქნება ახალგაზრდების საჭიროებებისა და პრობლემების მიმართ, უზრუნველყოფს მათთან გამკლავებას ეფექტიანად და გაითვალისწინებს ახლად წარმოჩენილ საკითხებს;
* 3-წლიანი ვადის ამოწურვის შემდეგ განხორციელდება სტრატეგიის საბოლოო შეფასება კვლევის საფუძველზე. ანგარიში შეაჯამებს სტრატეგიის განხორციელების წარამტებას მისი ხედვისა და მიზნების შესაბამისად. საბოლოო შეფასებაზე დაყრდნობით მოხდება ახალი დოკუმენტის შემუშავება და მიღება.

სტრატეგიის განხორციელების ამსახველი ანგარიშები განსახილველად წარედგინება საკრებულოს. გარდა ამისა, მუნიციპალიტეტი უზრუნველყოფს, რომ მონიტორინგისა და შეფასების შედეგები გამოქვეყნდეს და ხელმისაწვდომი იყოს, მოხდეს მათი საჯარო განხილვა ახალგაზრდებისა და დაინტერესებული მხარეების მონაწილეობით.

1. 2020−2030 წლებისთვის საქართველოს ახალგაზრდულიპოლიტიკის კონცეფცია(ახალგაზრდებისთვის, ახალგაზრდებთან ერთად და ახალგაზრდების მიერ) [↑](#footnote-ref-2)
2. კვლევისფარგლებშიგამოიკითხა 371 ახალგაზრდა. კვლევისშედეგებიარარის (მუნიციპალიტეტის) წარმოამდგენლობითი. საბაზისომაჩვენებელშიმოცემულიაგამოკითხულიახალგაზრდებისპროცენეტულიგანაწილება. [↑](#footnote-ref-3)